VinAvisen - Nyheder for uge 24. 2015\nNyheder i uge 24, 2015\nVinAvisens store smagning\naf sydfranske rosévine\nSommeren er over os, og det er tid til at skænke kølig rosé i glassene. Derfor har VinAvisen i denne uge erstattet de almindelige vinanmeldelser med anmeldelser af hele 48 forskellige roséer på det danske marked. Anmeldelserne finder man nederst på siden.\nNogle af vinene ligger i den dyre ende af prisskalaen, men de fleste kan fås for under 100 kr. Der er vine, der egner sig til mad, mens andre mest er sagen til en afslappet stund på terrassen. Ét har alle de smagte vine dog tilfælles, og det er, at de er fremstillet i Sydfrankrig.\nTavel, når det skulle være fint\nNår man for 30 år siden satte en flaske rosé på bordet, var det næsten altid en Côtes de Provence, og når det skulle være fint, og godt måtte koste lidt mere, en flaske fra distriktet Tavel i Syd-Rhône.\nFlaskerne fra Provence havde ofte kurvede former, der ledte tankerne hen på Marilyn Monroe - i dag er de fleste af dem ganske almindelige at se på.\nDer er stadig mange gode roséer fra Côtes de Provence og Tavel på markedet, men nu kan også resten af Rhône samt Languedoc og flere andre sydfranske vinområder være med, når det gælder rosé af rigtig god kvalitet.\nDer er også masser af rosévin fra de oversøiske lande på de danske forretningshylder, og selv om der er undtagelser fra reglen, er der generelt en markant forskel på roséerne fra Frankrig og de øvrige europæiske lande og så de oversøiske udgaver.\nMens de europæiske typisk har stringens, en fin syre og afbalanceret frugt, er frugten som regel i front i de oversøiske roséer, ligesom de ofte har mere kraft, saft og sødme.\nFarven fås ved udblødning\nMen hvordan laver man så vinen med den smukke klare lyserøde farve?\nNej, ikke ved at blande rød- og hvidvin - dog benytter man i enkelte tilfælde denne metode, når det gælder rosé champagne og nogle få andre roséer. Resten af verdens mange rosévine fremstilles ved at lade druemosten ligge og trække farve fra de blå drueskaller - det man med et fint fransk ord kalder for maceration, hvilket betyder udblødning.\nFra ganske lys til mørk og varm\nNår man fremstiller rødvin, står macerationen på i måske en uge eller længere endnu. Når det gælder rosé, drejer det sig om kun få timer.\nOfte venter vinproducenter, der laver rosévin, oppe om natten ved siden af ståltanken med most og drueskaller, så de er parat til at gribe ind og fjerne skallerne i det øjeblik, mosten har opnået den ønskede farve.\nNogle producenter venter lidt længere end andre med at stoppe udblødningen, hvilket er årsagen til, at rosévin findes i flere nuancer - fra de meget lyse over de smukt laksefarvede til dem, der har en varm, mørk farve - næsten som en meget lys rødvin. Det er alt sammen et spørgsmål om, hvilken type rosé, producenten ønsker at fremstille.\nUd over farve, trækker druemosten også aromastoffer og tanniner ud af drueskallerne, hvilket ligeledes sætter sit præg på den færdige vin.\nHistorien om agerhøneøje\nEn del roséer har en ganske bestemt lys rosa farve, som franskmændene kalder oeil de perdrix, agerhøneøje.\nDet lykkedes dem dog ikke helt. Der blev lidt rød farve tilbage, og denne sart farvede vin fandt en eller anden på at kalde for oeil de perdrix.\nBlåstempling af Coops vine\nFor nylig sendte forbrugerprogrammet Kontant på DR1 en udsendelse om flere vinsvindel-sager. I den forbindelse efterlod programmet det indtryk, at der kan være tvivl om indholdet af de italienske rødvine Jairo og Canaja, som Coop sælger. Baggrunden er, at et parti er blevet beslaglagt i Italien, mens sagen undersøges. Men vinene er i orden og indeholder det, de skal, og Coop har derfor meddelt følgende i en pressemeddelelse:\n- DR skriver selv: "Kontant har fået testet indholdet af nogle af de Jairo- og Canaja-vine, som er på hylderne i SuperBrugsen og Kvickly lige nu. Men der er foreløbig intet, der tyder på, at de vine er falske."\nDet samme viser analyser, som producenten, Cottini, har fået lavet hos et uafhængigt laboratorium, der har bekræftet, at vinene er produceret på basis af druer fra Veneto-området.\nPå flaskernes etiketter står der, at de indeholder bestemte druer, Rondinella, Croatina og Corvina, som dyrkes i Veneto-området, hvor Cottini har sine marker. En sådan deklaration er ikke lovpligtig, så producenten har deklareret mere, end man skal.\nCoop har samarbejdet med Cottini-familien gennem mange år og kender den som en seriøs og meget hæderlig producent, der gennem årene har fået talrige priser for deres vine. Der er derfor, efter Coops opfattelse, absolut intet grundlag for anklagerne. Det er vine af en god og ærlig kvalitet, der sælges til meget rimelige priser.\nDen fine drueformede glas-karaffel, som skal indeholde Valo.\nFælles-vin fra australsk vindistrikt\nDet australske vindistrikt McLaren Vale vil gerne markedsføre sig som et distrikt med fornemme rødvine. Og det skal et nyt og ganske særligt projekt hjælpe til med.\nProjektet går ud på at fremstille en fornem blandings-vin af rødvin fra fem udvalgte vinproducenter i McLaren Vale.\nDet er The Australian Wine Research Institute (AWRI) og McLaren Vale Grape Wine & Tourism Association, der står bag initiativet, og foreløbig er distriktets producenter blevet bedt om at sende deres bedste rødvin ind til bedømmelse. Vinen skal være af årgang 2014, mens druen, den er lavet på, kan være en hvilken som helst rødvinsdrue.\nVil kunne måle sig med Penfolds Grange\nEt dommerpanel vil udvælge ti finalister blandt de mange producenter, der forventes at deltage. Disse ti vil så blive indsnævret til kun fem, hvis vine vil indgå i Valo, som den nye rødvin er døbt.\nDen vin, producenterne sender ind til bedømmelse, ligger stadig på fade, og vinder-fadene vil få lov til at modne i endnu et år, før man blander vinen.\nVinen vil blive hældt på et begrænset antal fint udførte 3-liters karafler, kreeret af den australske glasmager Nick Mount og designer John Brooks.\nDer er høje forventninger til Valo - nogle af de deltagende vinproducenter er ikke i tvivl om, at det bliver en kult-vin, hvis kvalitet vil kunne måle sig med de bedste australske rødvine, endog landets med berømte og kostbare vin, Penfolds Grange. Om det holder stik, får tiden vise.\nOverskuddet går til nye projekter\n50 vinglade folk vil få mulighed for at være med på sidelinjen under hele processen - fra det endelige valg af fade til blandingen af vinen. Dog skal man først lægge et beløb, der svarer til 46.000 kr., men så følger der også en af de fornemme karafler med Valo med i købet.\nPrisen for Valo kendes endnu ikke, men overskuddet fra salget vil gå til en fond, som vil yde støtte til nye projekter, der kan være med til at markedsføre McLaren Vales kvalitets-vine.\nMan kan læse mere om baggrunden for Valo på vinens egen hjemmeside.\nI 2008 udgav det hæderkronede, gamle vinfirma Kjær & Sommerfeldt en fortræffelig bog om sig selv og om dansk vinhistorie, skrevet af vinskribenten Niels Ehler.\nDet gjorde forfatteren med bravur. I den rigt illustrerede bog beskrev han, hvordan vinhandelen siden 1875 har importeret vin, solgt vin, gemt vin for tyskerne, betjent både kongelige og berømte ‒ og solgt vin til restauranter og private og en hær af vinelskere.\nNu har Kjær & Sommerfeldt i anledning af sit 140 års jubilæum udsendt en ny og stærkt udvidet udgave af bogen, og i den fortæller Niels Ehler en uhyre interessant succeshistorie.\nAtter på private hænder\nSiden 1973 har Kjær & Sommerfeldt haft en omtumlet tilværelse med en række forskellige ejere: Vingaarden (Carlsberg), finske Marli Group, skandinaviske V&S Group og franske Pernod Ricard.\nI 2008 valgte Pernod Ricard at frasælge Kjær & Sommerfeldt, og køberen blev firmaets direktør, Mads Stensgaard, i samarbejde med to investorer. Og dermed var firmaet atter på private hænder, og her begynder den spændende historie i bogens nye kapitler.\nØrne, duer, ugler og papegøjer\nBogen er historien om et gammelt firma, der skulle genopfinde sin gamle ånd og bygge på et nyt værdigrundlag.\nHver medarbejder skulle gennem en omstilling, der blandt andet indebar en personlig coach og en test af kompetencer og indstilling. Det var en helt ny kultur, hvor medarbejderne blev inddelt i forskellige personligheds-typer med fuglenavne: Var de ørne, duer, ugler eller papegøjer?\nSamtidig skulle de gamle leverandører fastholdes i det nye firma. Der blev indført et avanceret edb-system, og ikke mindst skulle den fine, gamle forretning i Gammel Mønt i København gøres attraktiv for et moderne publikum.\nIkke arkitekter men antropologer\nMan begyndte i det små ved simpelt hen at sætte et par vintønder og nogle barstole ud på gaden. Efter blot et par uger havde man et plus på 20% i omsætningen.\nFlere arkitekter kom med hårdhændede planer til fornyelse: Riv det hele ned, og begynd forfra!\nDet gjorde man ikke. I stedet valgte man to antropologer, der forstod stedets klassiske kultur og kun tilføjede så meget nyt, at det fungerede i en nutidig sammenhæng.\nDe første par år var der røde tal på bundlinjen, men så vendte det. Og i de seneste år er tallene blevet mere og mere sorte.\nJo, det er en succeshistorie, som i denne bog bliver godt fortalt.\nBogen, der koster 149 kr., kan købes på www.kjærsommerfeldt.dk samt i firmaets forretninger i København og Aarhus.\nFra venstre mod højre: For- og bagetiket af den falske Amarone Corte Martano, etiketten på den anden falske Amarone og to billeder af den falske Fanti Brunello di Montalcino.\nOfficiel advarsel fra Fødevarestyrelsen\nVi har tidligere i VinAvisen nævnt, at der var to forfalskede vine i omløb - en Amarone samt en Brunello, der hævdes at stamme fra den fornemme vinproducent Fanti. Vi har også nævnt nogle af kendetegnene på de falske vine.\nNu er Fødevarestyrelsen kommet med en officiel advarsel, der gælder for tre vine - de to nævnte samt endnu en Amarone. Ovenfor ses etiketterne på de falske vine, der alle er solgt til meget lave priser på det private marked, og nedenfor kommer flere informationer om, hvordan man afslører svindelvinene.\nSådan afslører du de falske vine\nAmarone della Valpolicella Classico 2007 "Corte Martano" (med hvid etiket):\n* På den falske vin er koden på bagetiketten VF1246, mens den på den ægte vin er VR1246.\nAmarone della Valpolicella Classico 2007 (med sort etiket):\n* Bagsideteksten på den falske vin indeholder teksten "Imbottigliato negli stabilimenti di Verona da ICQRF VR 1246.\nFanti Brunello di Montalcino DOCG 2006:\n* På den falske vins etiket er der en stavefejl, idet der står "de" i stedet for "di", som på etiketten af den ægte vin.\n* Der er samme serienummer, AAJ 04869497, på alle de falske vines banderoler.\n* Flasken er smallere og ca. 2 cm højere end den originale flaske.\n* Etiketten kan være skævt påsat og er blank i modsætning til den originale flaske, der har en mat etiket.\nI anden halvdel af juni indtager fransk vin og gastronomi København med hele to arrangementer. De har den fælles titel "Aperitif à la francaise", da omdrejningspunktet er den for franskmændene så uundværlige apéritif. I Frankrig indledes ethvert festligt måltid - eller bare et spontant møde mellem venner - nemlig med en sådan velkomstdrink, som vi siger på dansk.\nDet er Sopexa, det franske bureau for markedsføring af franske produkter, der har taget initiativ til arrangementerne, og lad os lægge ud med det første, et stort marked ved Torvehallerne i Frederiksborggade d. 12. og 13. juni.\n35 restauranter deltager\nPå markedet vil en række danske importører præsentere franske vine med og uden bobler samt oste, kager og andre delikatesser. Der vil også være smagsprøver på den franske apéritif over alle, den gule pastis.\nSmageglas kan købes ved indgangen eller på madbillet.dk, hvor man også kan få yderligere informationer.\nUnder det andet arrangement, der løber af stabelen fra d. 15. til 21. juni, vil 35 restauranter i København og omegn servere et glas Crémant d’Alsace og en treretters franskinspireret menu for kun 250 kr. Ved at klikke her kan man se en liste over de deltagende restauranter og de menuer, de vil servere - samt købe billetter.\nI uge 19 tog vi hul på vores serie af postkort fra Ribera del Duero, som vi fortsatte i uge 20, 21, 22 og 23. Her kommer de sidste tre postkort, og denne gang er vi på besøg hos Spaniens kult-vinhus, Vega Sicilia. Serien af postkort har vi samlet på en enkelt side, som kan ses ved at klikke her.\nI 2010 opførte Vega Sicilia et nyt og meget imponerende vineri med nyeste teknologi og store gæringsfade af eg til vinen Único.\nPostkort nr. 22 fra Ribera del Duero:\nPå besøg hos Spaniens mest berømte vinhus\nI sidste uge besøgte vi Villacreces, og nu tager vi så videre til naboen, Vega Sicilia, der fremstiller Spaniens berømteste vin, Único, samt en række andre fantastiske vine.\nGrundlæggeren af Vega Sicilia var Don Eloy Lecanda y Chaves, og i 1864 importerede han 18.000 vinplanter fra Bordeaux – Cabernet, Malbec, Carmenère, Merlot og Pinot Noir. Ikke for at lave vin, men for at lave brændevin og ratafia.\nFørst i 1915 begyndte en ny ejer, Domingo Garramiola, at lave vin, og egentlig gjorde han det kun for at have nogle flasker at forære væk til familie og venner. Dermed var vinen Vega Sicilia Único skabt.\nDet er en gudedrik på højde med de største bordeaux’er og en vin, som vingården ikke sælger, men allernådigst tildeler. Vinen modner i mindst ti år på en række forskellige fadtyper samt på flaske, før den frigives til salg.\nVega Sicilia fremstiller også en Reserva Special, som laves på en blanding af tre til fire årgange af Único. Hvilke årgange er det op til mesterblanderen at beslutte.\nXavier Ausàs López de Castro viser os en del af kortlægningen af Vega Sicilias vinmarker.\nHver jordtype har fået sin egen farve.\nPostkort nr. 23 fra Ribera del Duero:\n80 gæringstanke til 80 vinmarker\nHos Vega Sicilia blev vi vist rundt af vinmager Xavier Ausàs López de Castro, som fortalte, at man i 1989 havde kortlagt vinhusets 1000 hektar jord og havde fundet nitten forskellige jordtyper. Dernæst har man tilplantet markerne med druesorter, der passer specifikt til de enkelte typer jord, ligesom man har taget højde for, om der blev plantet på en skråning eller tæt på Duero-floden.\nI alt har Vega Sicilia 80 forskellige vinmarker, og druerne fra dem vinificeres separat i hver sin gæringstank - også selv om der i nogle tilfælde er tale om den samme druetype.\nDet er ikke for at fremstille enkeltmarksvine, men for via blandingens kunst at skabe store og harmoniske vine - ligesom en mesterkok, der kreerer en fuldendt ret med en række forskellige ingredienser. Første prøveblanding finder sted efter et års fadlagring.\nVia kortlægningen fandt man også ud af, at en del af vinhusets jorde slet ikke egnede sig til vindyrkning. Her har man blandt andet plantet 140.000 egetræer og korkege.\nEn af Vega Sicilias bødkere varmer stavene op ved at placere det næsten færdige fad over en flamme.\nPostkort nr. 24 fra Ribera del Duero:\nFremstiller egne fade af amerikansk eg\nTanken med de mange korkege og egetræer er, at Vega Sicilia om 40 år skal kunne producere sine egne korkpropper - og om måske om endnu længere tid kunne fremstille fade af egen eg.\nVinhuset har allerede et bødkeri i forbindelse med vineriet, hvor der laves fade af importeret amerikansk eg. Man bruger også fade af fransk eg, men ifølge Xavier Ausàs López de Castro tager franskmændene det bedste træ til sig selv, mens det mindre gode går til eksport.\nNår det amerikanske egetræ er nået frem til Vega Sicilia, ligger det og tørrer i stave uden døre i to år og dernæst endnu et år inden døre, før det er klart til at blive forarbejdet af vinhusets bødkere.\nEfter rundturen i vineriet og bødker-afdelingen var det tid til en smagning af Vega Sicilias kultvin. Ud over Único smagte vi også de dejlige rødvine Alion og Valbuena. Alle tre vine forhandles herhjemme af Sigurd Müller.\nBesøget hos det berømte spanske vinhus satte et perfekt punktum for rundturen i Ribera del Duero.\nGourmet-glæder på Frederiksberg\nI weekenden afholdtes Københavns Gourmet- og Vinfestival for tredje gang i Bülowsvejhallen på Frederiksberg. Omkring 800 mad- og vinglade gæster besøgte festivalen og smagte sig igennem de mange tilbud fra udstillerne.\n- Det glæder os, at så mange mennesker bakker op om et koncept, som sætter kombinationen af mad, vin og øl i fokus og dermed adskiller sig fra traditionelle vinfestivaler. Det giver inspiration og lyst til at fortsætte til næste år, siger Lars Møller fra arrangøren, The Wine Company.\nFra vin til pølser, ost og lakrids\nDer blev uddelt mere end 300 smagsprøver på vin, øl og delikatesser - heriblandt danske vine fra Domain Aalsgaard, Dyrehøj Vingaard og Annisse Vingård og øl fra Hornbeer og Fur Bryghus. Der var også smagsprøver på portvin samt chokolade, lakrids, røget laks, oste, pølser, rugbrød og olier. I alt 30 udstillere skænkede og delte gavmildt ud af prøverne.\nBlandt dagens arrangementer var kåringen af festivalens bedste fødevare samt bedste rød- og hvidvin udvalgt af de besøgende. Bedste hvidvin blev den danske vin RÖS Solaris 2014 fra Dyrehøj Vingaard, mens det blev Zinfandel OZV 2012 fra FiniVin, der løb af med sejren for bedste rødvin. Titlen for bedste fødevare gik til Dansk Vesterhavost fra Ostedelikatessen.\nDet nye runde vinfad er forsynet med et elegant glaslåg.\nEn rund beholder af keramik forsynet med et glaslåg - det er det italienske firma Clayvers bud på fremtidens vinfad.\nNyskabelsen blev præsenteret på vinmessen Enoforom i Vicenza for nylig, og fadet er fremstillet af et meget hårdt og tæt keramisk materiale, der minder lidt om granit. Det gør ifølge firmaet, at fadet er velegnet til både maceration - den udblødning, hvor druemosten trækker farve, aroma og tanniner ud af drueskallerne - til gæring og endog til modning af vinen.\nClayvers fad, der er håndlavet, skulle således kunne erstatte det gode gamle egetræsfad - bortset fra, at det nye fad ikke afgiver fadsmag.\nDerudover skulle det være meget nemmere at rengøre de glatte, buede vægge end indersiden af et traditionelt træfad.\nFadet findes i to størrelser til henholdsvis 250 og 350 liter vin. Man kan læse mere om det nye fad ved at klikke her.\nEn computertegning af en del af det nye destilleri på Raasay, En gammel viktoriansk bygning vil blive inkorporeret i byggeriet.\nNyt destilleri på en meget lille ø\nDen skotske ø-gruppe Hebriderne består af i alt 500 øer, hvoraf kun de 80 er beboede. De fleste har hørt om den store ø Skye, mens der nok ikke er så mange, der har hørt om Raasay - en af de små øer ud for Skyes kyst.\nPå denne lille ø, der har en smuk og lidt barsk natur med forrevne klipper og bløde grønne bakker, bor der kun 120 indbyggere. Og de glæder sig nu til, at der forhåbentlig snart kommer mere gang i turismen på øen. Det skotske whisky-destilleri R&D Distillers vil nemlig opføre øens første (lovlige) destilleri, som forventes at stå færdig i januar 2017.\nLuksushotel og café\nRaasay Destillery vil rent arkitektonisk blive en forening af nyt og gammelt, idet destilleriet vil blive opført i forlængelse af Borodale House - et forladt hotel fra 1800-tallet.\nDen viktorianske bygning vil blive forvandlet til et lille luksushotel, ligesom der vil blive plads til et besøgscenter og en café med udsigt til Cuillin-bjergkæden.\nHos R&D Distillers forventer man, at den første whisky fra Raasay Destillery vil blive tappet på flasker i 2020.\n* Vinens Verden har fået agenturet på vinene fra Cantina Erste + Neue.i Alto Adige.\n* Falch Vine er blevet optaget i VinAvisens database over vinimpotører.\n* La Cave er blevet optaget i VinAvisens database over vinimpotører.\nHver uge bringer VinAvisen et portræt af en person, der har gjort sig særligt bemærket i den dansk e vinbranche, og uge efter uge samler vi portrætterne på en særlig side. Nedenfor kommer denne uges portræt.\nAdresse: Vinimpo, Vesterhavsgade 129, 7680 Thyborøn, tlf.: 30 36 19 52, e-mail: bkt@vinimpo.dk, www.vinimpo.dk.\nViggo Hansen er netop vendt tilbage til Danmark efter i ti år at have boet i Gers i det sydvestlige Frankrig. Her blev han gode venner med direktøren for det lokale Château de Gensac, og en forårsdag i år snuppede han dette dejlige billede fra en af slottets gamle vinstokke, der står med små nye skud.\nDér, hvor Château de Gensacs marker ligger i dag, har der været dyrket vin i de sidste 600 år.\n328 Markerne med Sangiovese-druer breder sig uden for byen Greve i det italienske Chianti Classico (foto © Anker Tiedemann).\nVinAvisens store smagning af sydfranske vine!\nI den forløbne uge har vores smagepanel smagt i alt 63 rosévine. Af disse vine var der 48, som fik mere end to stjerner og hele 36, som fik fem stjerner.\nI alt blev det til 224 stjerner og i gennemsnit 3,6 stjerner til alle de smagte vine inkl. de femten, vi ikke gav stjerner, og som derfor ikke er beskrevet her. En forklaring på, hvad stjernerne står for, fås ved at klikke her.\nRafale, Vignerons Catalans, Cabernet Sauvignon, Pays d'Oc, Frankrig, 2013, lav alkohol (13%)\n34,88 kr., Køge Vinhandel Webshop\nDenne rosé smager godt. Den er tør og har en lille sødme, der ikke har noget med bolsjer at gøre. Den har en let cremet smag med frisk frugt, og den tørre note fortsætter ud i eftersmagen. Fin til både mad og terrasse. Prisen er simpelt hen utroligt lav (og mærkelig med sine 88 øre).\nDomaine Trilles, Côteaux d'Aix en Provence, Frankrig, lav alkohol (12%)\nEn rosé med en fyldig smag med noter af rabarber og en liflig og mild eftersmag. Det er roséen til den store fest - eller en rigtig terasse-basker til en varm sommerdag. Den femte stjerne skyldes den lave pris. Flasken har skruelåg.\nVignoble Chabrier, Christophe & Patrick Chabrier, Duche d'Uzes, Frankrig, 2014, lav alkohol (13%)\n55 kr., OB-Vinimport\nDenne rosé til 55 kr. er simpelt hen et røverkøb. Den har en frisk og kompleks smag og en god tørhed, der gør den oplagt til mange retter - og til ost.\nNote Bleue, Maîtres Vignerons de la Presquîles de Saint-Tropez, Côtes de Provence, Frankrig, 2014, lav alkohol (13%)\nEn god, lidt enkel rosé til en rimelig pris. Den har frisk frugt og en lang, men ikke særlig bred smag. Udmærket både til mad og som terrassevin. Den femte stjerne får den for prisen.\nColombelle Sélection, Plaimont, Côtes de Gascogne, Frankrig, 2014, lav alkohol (12%)\n66,95 kr., pris ved 6 flasker: 56,95 kr. flasken, Erik Sørensen Vin\nDenne rosé er meget aromatisk - nærmest parfumeret på den gode måde i både duft og smag. Den har også god frugt og en fin citrus-syre. En vin, der vil egne sig til et hyggeglas på terrassen - eller til en god salat. Flasken har skruelåg.\nChâteau Peyguerol, Costières de Nîmes, Frankrig, 2014, lav alkohol (12%)\nLet og saftig rosévin på druerne Grenache og Syrah. Den har god frugt, en lille fedme og noter af citrus og fersken. Velegnet både til mad og som terrassevin.\nEsprit Méditerranée, Berne, Méditerranée, Frankrig, 2013, lav alkohol (13%)\n69 kr., TWC Wine\nDette er en rigtig lækker rosé med en fin parfumeret duft af friske bær og grønne blade og en lækker, fyldig smag med god frugt, tilpas tørhed og en lang og aromatisk eftersmag.\nChâteau Mourgues du Grès, Costières de Nîmes, Frankrig, 2014, middel alkohol (13,5%)\n69,75 kr., pris ved 6 flasker, Bichel Vine\nMeget elegant og lækker rosévin på økodruer. Den har en smag i fin balance og med en frisk drue-note. Skænk den til mad, fx til salater, lette kødretter, oste ...\nArboussède, Domaine Costeplane, Languedoc, Frankrig, 2014, lav alkohol (12,5%)\n70 kr., Godsets Vin\nEn meget aromatisk duft med noter af lime møder næsen, når man dufter til denne rosévin. Smagen er elegant med en rank syre og en meget lang, liflig og kompleks eftersmag. Prisen er yderst rimelig.\nCanteperdrix, Cave Les Vignerons de Canteperdrix, Ventoux, Frankrig, 2014, lav alkohol (13%)\n74 kr., pris ved 6 flasker: 60 kr., Holte Vinlager\nEn meget forfriskende rosévin med god, ren frugtsmag, ikke for sød, med tilpas syre, med en lang eftersmag - og til en rimelig pris ved seks flasker. Flasken har skruelåg.\nPère et Fils, Laurent Miquel, Languedoc, Frankrig, 2014, lav alkohol (12,5%)\nEn rosé fremstillet på 70% Cinsault og 30% Syrah. Det er en dejlig blanding, der giver en vin med en liflig duft af friske jordbær og en frisk, bred og fyldig smag af modne citrusfrugter. En tilpas fedme får eftersmagen til at holde rigtig længe. Drik den til en god lakse-ret. Flasken har skruelåg.\nLes Costes Nobles Terres, Laudun Chusclan Vignerons, Côtes du Rhône, Frankrig, 2014, lav alkohol (13%)\n78 kr., Mikelech Vin\nEn rosé i flot balance. Den dufter lifligt af modne druer og har en tør, frisk og fyldig druesmag med noter af sommerbær i eftersmagen. Vinen har faktisk lidt rødvinskarakter, og den vil være sagen til lyse kødretter så som perlehøne og kalvekød.\nChâteau la Tour de l'Evêque, Côtes de Provence, Frankrig, 2014, middel alkohol (14%)\nDenne rosévin på økodruer har en overraskende sødme med noter af honning. Den er rigtig lækker. Skænk den fx til orientalske retter, røget fisk og kraftige oste.\nMarrenon, Merlot, Vin de Pays de Méditerranée IGP, Frankrig, 2014, lav alkohol (13%)\n80 kr., Vestergaard Wines\nFlot duft og en meget lækker og frisk smag med noter af fersken og solbær. Bagetiketten anbefaler, at man nyder vinen som apéritif med oliven og tapas eller til pizza, grillmad, kinesiske retter og sommersalater. Det kan vi da godt være enige i. Appellationen Méditerranée IGP blev oprettet i 1999 og omfatter vin fremstillet i regionerne Rhône-Alpes, Provence-Alpes-Côte d'Azur og Korsika. Flasken har skruelåg.\nLa Natice, Château la Négly, Languedoc, Frankrig, 2014, lav alkohol (13%)\nSuperlækker rosé med en fornem balance mellem den dejlige frugt, krydderurter, lidt kongen af Danmark og blød og tilpas syre. Vinen er lavet på druerne Cinsault, Mourvèdre og Syrah. På bagetiketten står der, at vinen vil være en ideel ledsager til en zarzuela - altså en spansk sang. Nå, men Languedoc er jo heller ikke så langt væk fra Spanien. Flasken er forsynet med en elegant glasprop.\nRoulepierre, Pierre Amadieu, Côtes du Rhône, Frankrig, 2014, middel alkohol (13,5%)\n89,95 kr., pris ved 6 flasker: 79,95 kr., Erik Sørensen Vin\nEn meget elegant og lækker rosé. Den har en indtagende duft og en fint krydret smag. Velegnet både til mad og som terrassevin. På bagetiketten foreslår vinbonden Pierre Amadieu, at man nyder vinen til tapanade og aubergine-kaviar på toasts. Det gør vi gerne.\nDomaine d'Astros, Maures, Frankrig, 2013, lav alkohol (12,5%)\n89,95 kr., på tilbud til 69,95 kr., Theis Vine\nFarven på denne rosévin er meget lys - det er den farve, franskmændene kalder oiel de perdrix (agerhøneøje). Vinen har en frisk duft med noter af jordbær, og den smager af sommer - af modne ribs, stikkelsbær og friske grønne druer. Nyd den, som den er, eller til en god salat.\nDomaine de Pennautier, Cité de Carcassonne, Frankrig, 2014, lav alkohol (12,5%)\n91 kr., pris ved 12 flasker: 69 kr. flasken, Laudrup Vin\nEn meget elegant rosévin - både når det gælder den lyse laksefarve, den fine frugt-duft og den medium-fyldige liflige bærsmag. Det er så afgjort en vin til lette retter og ikke en terrasse-basker. Flasken har skruelåg.\nConcerto, Château Rêva, Côtes de Provence, Frankrig, 2013, lav alkohol (13%)\n95 kr., Dragsholm Vine\nDenne rosé er lavet på 80% Grenache og 20% Syrah, og det er en blanding, der har givet en tør og meget elegant rosé med god frugt i duft og smag og med en syre, der egner sig til mad. Drik den gerne til lidt ekstra lækkert fra grillen.\nDouce Vie, Les Muraires, Bernard Magrez, Côtes de Provence, Frankrig, 2014, lav alkohol (11,5%)\n95 kr., pris ved 6 flasker: 75 kr., H.J.Hansen Vin\nDenne gode rosévin er lavet på druerne Grenache, Syrah og Cinsalt. Det er en let vin, tilpas tør til mad og med en druesmag, der holder sig længer i munden.\nGrande Recolte, Berne, Côtes de Provence, Frankrig, 2014, lav alkohol (12,5%)\n99 kr., TWC Wine\nSuperlækker og spændende rosé i en meget elegant, firkantet flaske. Farven er ganske lys, og smagen har noter af fersken, abrikos og ikke mindst pære. Glimrende både som apéritif og som ledsager til mad. På alle måder pengene værd.\nGalets, Vignerons Laudun Chusclan, Côtes du Rhône Villages, Laudun, Frankrig, 2014, middel alkohol (13,5%)\nVellavet rosévin med god, frisk frugt. Den er fint krydret, med noter af ribs, tilpas sødme og syre og en smag, der bliver hængende længe i munden.\nL'Éphémère de Embruns, Jeanjean, Sable de Camargue IGP, Frankrig, 2014, lav alkohol (12,5%)\nDenne rosévin kommer fra Carmargues sandede marker i Rhôneflodens delta - fra marker, hvor vinstokkene står på egne, upodede fødder, fordi vinlusen aldrig har haft lyst til en tur i sandet. Vinen, der er tappet på en dekorativ flaske, er meget lækker, blød, frisk og i fin balance. Faktisk en elegant vin. Druerne er økologisk dyrkede - det har næppe været noget større problem på de sandede marker i det øde landskab.\nPère Anselme, Côtes de Provence, Frankrig, 2014, lav alkohol (13%)\n99,75 kr., på tilbud til 79,75 kr., Skjold Burne\nEn rigtig god rosé, tilpas tør, krydret og oplagt til mad. Flasken har en usædvanlig pæreform og følger den provencalske tradition med sjove flasker.\nSteff, Henri Bonnaud, Méditerranée IGP, Frankrig, 2014, lav alkohol (13%)\n99,95 kr., pris ved 6 flasker: 79,95 kr., Erik Sørensen Vin\nFrisk og indtagende rosévin på økologiske druer: 80% Syrah og 20% Rolle. Den har en dejlig, frisk frugt, fint krydderi og mineralske noter.\nVariations, Domaine Maby, Côtes du Rhône, Frankrig, 2014, lav alkohol (13%)\nEn dejlig fyldig og blød rosévin på druerne Grenache, Cinsault og Picpoul. Den har en vis fedme, god krydring og tilpas syre. Fin til mad.\nLe Temps des Fleurs, Domaine Chiroulet, Gascogne, Frankrig, 2013, lav alkohol (12,5%)\n104 kr., pris ved 12 flasker: 80 kr. flasken, La Cave\nEn helt igennem vidunderlig rosévin fremstillet på 40% Merlot, 30% Cabernet Franc og 30% Tannat. Vinen har en smuk og dyb farve, en herlig bærduft og en fyldig frugtrig smag. Den er tør uden at knække, har en god struktur og en anelse rødvinskarakter i den lange, lækre eftersmag. Et kup til de 80 kr. ved 12 flasker.\nLe Merle, Château Pas du Cerf, Côtes de Provence, Frankrig, 2014, lav alkohol (12,5%)\n120 kr., pris ved 3 flasker: 105 kr., Genereux-Vinkælder\nHer sker der noget! Her er en rosévin, der sætter ind på mange fronter med sin gode druefrugt, sit fine krydderi, sin lækre blødhed og en fin syre til maden.\nChâteau du Galoupet, Côtes de Provence, Cru Classé, Frankrig, 2013, lav alkohol (13%)\n125 kr., pris ved 6 flasker: 100 kr., La Maison Sevino\nEn elegant rosévin på druerne Grenache og Cinsault. Her er der dejlig frugt i en harmonisk smag med fint krydderi og tilpas syre. En glimrende vin til mad.\nRocca Maura, Les vignerons de Roquemaure , Gard, Frankrig, 2013, lav alkohol (12,5%)\n129 kr., på tilbud til 69 kr. flasken, Vinimpo\nFarven på denne rosé er det, man kalder oeil de perdrix - agerhøneøje-farvet. Det er denne særlige og meget lyse rosa farve, som refererer til den farve, en agerhønes øjne får under fuglens dødskamp. Det er en dejlig rosé med en fin og mild bærduft og med en elegant, let og aromatisk smag med noter af modne ribs. Vinen, der er fremstillet på 80% Grenache og 20% Cinsault, vil være sagen til en god madsalat.\nLes Églantiers, Brotte, Tavel, Frankrig, 2013, middel alkohol (14%)\n129,75 kr., på tilbud til 99,75 kr., Skjold Burne\nEn yderst vellavet rosé fra et Rhône-distrikt, der engang var en af toppene, når man skulle have en rosé. Og de kan stadig dernede. Vinen er lækker, harmonisk og kompleks - faktisk en meget spændende vin. Den har en inviterende duft og en let cremet smag med frugtfylde og noter af hindbær, krydderurter og citrus.\nWild Woman, Château La Sauvageonne, Coteaux du Languedoc, Frankrig, 2014, lav alkohol (13%)\n145 kr., pris ved 6 flasker: 100 kr., H.J.Hansen Vin\nHarmonisk og kompleks rosévin helt i top både som apéritif og til mad. En vin med karakter. I smagen fint integrerede fadnoter.\nDomaine du Gour de Chaulé, Gigondas, Frankrig, 2014, middel alkohol (13,5%)\n148 kr., pris ved 3 flasker: 135 kr., Genereux-Vinkælder\nEn fyldig og flot rosévin med en masse frugt og en lækker, lille sødme i alt det tørre. Udpræget en vin til mad.\nPeuch-Haut, Prestige, Saint-Drézéry, Languedoc, Frankrig, 2014, lav alkohol (13%)\n149 kr., pris ved 6 flasker: 139 kr., Bechs\nFlot rosé i en flot flaske. Vinen har en kompleks smag og en tørhed, der er rigtig god til mad. Flasken er forsynet med en lækker glasprop.\nCuvée Sabine, Bieler Père & Fils, Coteaux d'Aix en Provence, Frankrig, 2014, lav alkohol (13%)\n155 kr., Premier Cru\nSuperlækker rosévin - dyr og dejlig. Den har en sart rosa farve, som franskmændene kalder oeil de perdrix - agerhøneøje. Og smagen er kompleks og harmonisk med friskhed og diskret sødme. Glimrende både som terrassevin og til ikke for voldsom mad, fx salat. Vinen er lavet på druerne Grenache, Syrah, Cabernet Sauvignon og Cinsault. Flasken har skruelåg.\nWhispering Angel, Caves d'Esclans, Côtes de Provence, Frankrig, 2014, lav alkohol (13%)\n199,95 kr., på tilbud til 139,95 kr. flasken, Theis Vine\nFarven på denne rosé er så svag, at man næsten kan forveksle vinen med en hvidvin. Men det skal ikke ligge den til last - tvært i mod er det en meget elegant farve. Og elegancen går igen i både duft og smag. Det er en harmonisk vin med noter af citrus og grønne druer i smagen og en lille behagelig sødme til slut.\nRosé Parasol, Côté Millésime, Provence, Frankrig, lav alkohol (12%)\nEn meget enkel, men læskende rosévin med et strejf af modne jordbær i smagen. Den fjerde stjerne skyldes den lave pris. Der er ikke angivet nogen årgang på flasken.\nDomaine de la Bastide, Cõtes du Rhône, Frankrig, 2009, lav alkohol (13%)\n59 kr., pris ved 6 flasker: 49 kr., Flassan vin Ribe\nTil 49 kr. (ved 6 flasker) er dette en rigtig god vin, omend med et smagsbillede, der fortrinsvis er frugt og et bittert bid. Udpræget til mad.\nChâteau Guiot, Costières de Nîmes, Frankrig, 2014, middel alkohol (13,5%)\nEn udmærket og tør rosévin med en fin let krydret smag og en anelse rødvins-karakter. En vin, der så afgjort egner sig til mad - fx lyse kødretter. Flasken har skruelåg.\nColombelle, Plaimont, Côtes de Gascogne, Frankrig, 2014, lav alkohol (12%)\nDenne rosévin dufter som en hel kurvfuld modne ribs. Smagen er mild med noter af rød grape og med en frisk syre, men den slutter også lidt tyndt. Drik den ikke alt for kold, men lad den lige få et par grader opad fra køleskabstemperaturen. Flasken har skruelåg.\nElkjær-Amiel, Rune Elkjær, Côtes du Rhône, Frankrig, 2014, lav alkohol (13%)\n85 kr., pris ved 12 flasker: 75 kr., Verup Vin\nEn nydelig rosévin på druerne Grenache, Syrah og Clairette. Den er ret let og måske ikke særlig kompleks og harmonisk. Men forfriskende er den på en varm dag.\nAramis, Comté Tolosan, Frankrig, 2013, middel alkohol (13,5%)\n89,95 kr., pris ved 6 flasker: 69,95 jkr. flasken, Vinmonopolet\nEn interessant og relativ mørk rosé, der delte vandene i smagepanelet. Den er fyldig, har god frugt og markante noter af lakrids - hvilket var dét, der delte vandene. Men hvis man kan lide den lidt specielle smag, så vil vinen være sagen til lettere grillretter eller en meget velmodnet brie. Vinen bør serveres meget kold.\nDiane, Château Pas du Cerf, Côtes de Provence, Frankrig, lav alkohol (12,5%)\n99 kr., Vinimpo\nDenne rosé er lavet på hele fire druer: 50% Grenache, 25% Cinsault samt lidt Tibouren og Carignan. Det er en ganske frisk og god vin med liflige noter af mirabeller i duften, men smagen er lidt ensporet og lever ikke helt op til prisen på 99 kr. Der er ingen årgang på flasken - som i øvrigt har en dekorativ konisk facon.\nRéserve Grand Veneur, Alain Jaume & Fils, Côtes du Rhône, Frankrig, 2014, lav alkohol (13%)\n109,95 kr., pris ved 12 flasker: 89,95 kr. flasken, Vinmonopolet\nEn udmærket rosévin med god frugt og god fylde og strejf af modne blommer. Prisen er dog lige i overkanten og koster den femte stjerne.\nVentouret, Terra Ventoux, Ventoux, Frankrig, 2013, lav alkohol (13%)\n45 kr., Wine Group\nEn frisk og let krydret duft præger denne rosévin. Smagen er dog noget ensporet og slutter lidt brat - men prisen er selvfølgelig også meget lav.\nTerrasse de Lalande, Domaine Lalande, Languedoc, Frankrig, 2013, lav alkohol (12%)\n88 kr., Premier Cru\nDenne rosé har en mild duft af blandede bær. Smagen er frisk og let krydret, men vinen mangler fylde og slutter lidt spinkelt. Den forholdsvis høje pris koster den fjerde stjerne. Flasken har skruelåg.\nGrange Philippe, Grès St. Paul, Syrah, Pays d'Oc, Frankrig, 2013, lav alkohol (13%)\n95 kr., pris ved 6 flasker: 89 kr., Bechs\nPæn rosévin uden det helt store smagsspektrum. Men der er god frugt, sødme og et lille bid til slut. Helt billig er den ikke.\nQuatre Tours, Domaine la Rigouline, Vin de Pays Méditerrannée IGP, Frankrig, 2014, middel alkohol (13,5%)\n99,50 kr., pris ved 6 flasker: 79,50 kr., La Maison Sevino\nFrugten i denne rosé på økologisk dyrkede druer forsvinder desværre lidt hurtigt under en ret markant syre. Men vinen er unægtelig frisk.


Søg USA›New York (NY)›Long Island›Lake Ronkonkoma›Restauranter i Lake Ronkonkoma›DAH Lee Restaurant\nNr. 6 af 18 Restauranter i Lake Ronkonkoma $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 90 Church St, Lake Ronkonkoma, NY 11779-3329 +1 631-981-3230\nRyd alle Begynd din anmeldelse af DAH Lee Restaurant Klik her for at vurdere\nOpdaterer listen... Rejsende, der kiggede på DAH Lee Restaurant, kiggede også på\nLake Ronkonkoma, Long Island Alle restauranter I Lake Ronkonkoma (19)\nHar du været i DAH Lee Restaurant? Fortæl om dine oplevelser! Skriv en anmeldelse\n90 Church St, Lake Ronkonkoma, NY 11779-3329 Placering:\nHar du nogen spørgsmål? Få svar fra ansatte på DAH Lee Restaurant og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af DAH Lee Restaurant Bedst bedømte seværdigheder i nærheden 22 anmeldelser Smokey Bones Bar & Fire Grill\n126 anmeldelser Padlocked Inc\n11 anmeldelser Lake Ronkonkoma County Park\nGennemse alle seværdigheder Bedst bedømte restauranter i nærheden 22 anmeldelser Mesoyios Greek-Cypriot Restaurant\n15 anmeldelser Feng Yi Chinese Restaurant\n43 anmeldelser Flanagan's Pub


Definition kætteri. Hvad Betyder Ordet kætteri?\nVigtigste / religion / Definition kætteri\nHvad er kætteri:\nKætteri betyder valg, valg og er et begreb med oprindelse i græsk betegnelse haíresis . Kætteri er, når man har en anden tanke fra et system eller en religion, og dermed er en, der udøver kætteri, betragtet som en kætter .\nEn kætteri er en doktrin, der er frontalt imod Kirkens dogmer. Ud fra religionssituationen kan et kætteri også være absurd eller modstridende.\nKætteri sker, når en person eller gruppe beslutter at gå imod en religion, især de, der er meget stive. Kætteri opstod hos den katolske kirke i det attende århundrede, især i middelalderen, da det begyndte at føle sig truet af mennesker, der kritiserede sine dogmer og dets lære. Definitionen af både den katolske kirke og de protestantiske kirker er, at kætteri er, når nogen er i modstrid med de budskaber, som Jesus lærer, og der står her for kætteri i selve Bibelen.\nEn kætteri består i den vedvarende benægtelse eller tvivl hos en kristen, af en sandhed, der skal tro på guddommelig tro. Kætterier har dukket op gennem Kirkens historie ved afvisning eller frivillig afvisning af en eller flere trosførelser. På grund af sin teologiske og politiske transcendens fremhæves de heresier, der er knyttet til Kristi natur og mission (blandt andet arianisme, nestorianisme og monofysitisme) i forhold til menneskets frihed og nådens handling (pelagianisme, protestantisme) i forhold til kampen mellem godt og ondt (manichaeism, katarisme osv.); i forhold til Kirkens funktion, liv og forfatning (Waldenserne, Hussitterne, Protestantismen osv.).\nFra det fjerde århundrede blev de økumeniske råd blevet det vigtigste kirkelige instrument til definitionen af ortodoksi og fordømmelse af kætterier, og siden det sekstende århundrede er doktrinær årvågenhed blevet udøvet af den hellige kongregation af inkvisitionen, kaldet det hellige kontor siden 1908 og læren af troen fra 1965.\nI stater, hvor katolicismen var statsreligionen, blev konjektuelle kættere ofte overdraget til den sekulære arm for civilretlige sanktioner, hvilket kunne omfatte dødsstraf. I sin egen sfære pålægger kirken kanoniske sanktioner, hvoraf det vigtigste er ekskommunikation.\nChristologiske kætterier er ideer og doktriner om Jesus Kristus, der går imod den katolske kirkes lære. Nogle af disse heretiske doktriner er: docetismo, adocionismo, arianismo, apolinarismo, nestorianismo, monofisismo og monotelismo.\nDen katolske kirke var så optaget af kritikken af dets lære, at den i det trettende århundrede skabte domstolen for den katolske kirke, bedre kendt som Den Hellige Inquisition. Inkvisitionen var bestemt til at retsforfølge, retsforfølge og straffe de beskyldte for kætteri, og disse blev betragtet som statens fjender, da de begik handlingerne i mere end et år.\nStraffen for kætteri var meget alvorlige, kætterskene blev brændt levende, tortureret eller på anden måde kvæmmet og varede i mere end fem århundreder.


Danskbrygget Øl hos Den Lille Kro i Aarhus\nMørk Ale 6,0% 50 cl. Vores helt egen øl.\nBrygget specielt til Den Lille Kro. Den er blid med noter af karamel og frugt. Passer perfekt til Klassisk Dansk mad\nIndstillet til Årets Øl Nyhed 2016. Velskabt Stout med nok markedets festligste maltprofil og humletyper, tilsat Arbusto rom fra ¨Hos Walter¨ i Ebeltoft. 10,0% 50 cl. Rigtig god dessert øl\nDristig Doppelbock 7,2% 50 cl. En alsidig øl med kraft og behagelig sødme. Farven er brun og rødlig som mørk kobber. Den traditionelle maltede smag suppleres med delikate indslag af karamel og chokolade\nLys Pilsner. En mere karakterfuld øl end både de oprindelige tjekkiske og de moderne, industrielle nordeuropæiske pilsnere. Øllen kendetegnes af en lys og let farve og hvidt skum. Behagelig aroma, afdæmpet smag og moderat bitterhed. 5,0 % 50 cl.\nEn moderne ravfarvet ale, med utilsløret amerikansk inspiration. Lidt mere end bare en IPA, men ikke mere end at den kan nydes af alle, som kan lide en velhumlet øl. 7,5% 50 cl.\n25 cl. 35,- 40 cl. 55,- 60 cl. 75,-\nFADØL, TUBORG CLASSIC\n25 cl. 40,- 40 cl. 60,- 60 cl. 80,-\nFADØL, JACOBSEN BROWN ALE\n25 cl. 45,- 40 cl. 65,- 60 cl. 85,-\nFADØL, JACOBSEN IPA\n25 cl. 45,- 40 cl. 65,- 75 cl. 95,-\nMed den originale gær og opskrift tilbyder vi en øl, der smager fantastisk med milde duftnoter af både malt og karamel, og som går virkelig godt til mad\nEn Bockbier, oprindeligt brygget til eksportmarkederne i Afrika. Smagen er præget af malt kombineret med en tør humlebitterhed, med antydninger af egetræ og æbler\nTuborg Rå er en ufiltreret øl på 4,5% alkohol, som bærer det danske ø-mærke. Øllets farve er en smule uklar på grund af malt-, humle- og gærrester, som ikke er filtreret fra, hvilken derimod giver øllet en mere fyldig og rig smag\nImperial Stout huskes stadig som verdens bedste Porter. Den blev lanceret i 1930. I 1966 vandt øllet sølvmedalje i verdensmesterskabet for øl brygning. Duften og smagen er præget af karamel, lakrids, og ristet chokolademalt\nEn traditionel Indian Pale Ale på 6,0%, som de tidligere blev brygget, på den amerikanske vestkyst. 60 cl.\nØm Klosterbryg sætter fokus på middelalderen og er brygget på gamle traditioner. Det er øl på 6%, som minder meget om en IPA, 60 cl.\nTribute 2017 er en hyldest til Aarhus som europæisk kulturhovedstad i 2017. En kraftig Barleywine på 9,0%, som er blevet tørhumlet med Fuggles, Goldings og den amerikanske Mosaic-humle, 60cl.\nBlack Monster er inspireret af den engelske Imperial Stout. Smagen af stout er tyk og fed. Selvom det er en kraftig øl, er det ikke humlen, der er dominerende. Det gør den lettere at gå til end mange andre sorte øl. 8,0%, 60 cl.\nFregatten Jylland er brygget på bestilling af museet i Ebeltoft af samme navn. Det er en stærk fætter på 8,0% alkohol, brygget på pilsnermalt, münchenermalt, karamelmalt og farvemalt, tilsat en sjat æblesaft, og krydret med en ordentlig nævefuld af aromahumle, 60 cl.\n5,4% 33 cl. Ufiltreret hvedeøl. Noter af banan fra den belgiske gær. Den livlige karbonering giver balance til den store mængde hvedemalt\n4,7% 33 cl. Lys og frisk pilsnerøl med en behagelig balance mellem malt og tør humlesmag. Pilsner er danskernes foretrukne ølstil og denne er en af de bedre af slagsen\n6,0% 33 cl. Øllen er en klassisk ale med en god og frisk humlet smag. En flot gylden farve og nem at nyde. Og ikke mindst en hyldest til Skanderborg\n6,8% 33 cl. Karakteristisk humlesmag med duft af ristet malt med et orange udseende. Duften rummer let sødme, hvor smagen er frisk med kombination af humle og citrus\nAlkohol vol: 6,6% Mørkristede malttyper danner rygraden i denne sorte Stout med noter af chokolade, røg og kastanje\nJacobsen Saaz Blonde er brygget med forbillede i de gyldne, frugtige øl, som belgierne betegner Biére blonde. En let øl, til de lette retter. 75 cl. 7,1%\nJacobsen Porter er en traditionel overgæret porter med dybde i både smag og aroma. Den tørverøgede malt fra danske Stauning Whisky beriger med en elegant kompleksitet. 75 cl. 6,5%\nJacobsen Weissbier er brygget helt i stil med de sydtyske hvedeøl. Perfekt forfriskende med en blød, cremet fylde og et frisk syrligt strejf, der toppes af fuld aromatisk frugtighed. 75 cl. 5,9%\nMikkellers Organic pilsner er en humlet pilsner, German style. 5,6% 33 cl.\nMikkellers Green Gold er en af de første IPA’er bryggeriet lavede. Det er en IPA med en amerikansk stil, og man er ikke tvivl om hvad det er man nyder. 7,0% 33 cl.\nAlkoholfri øl har ofte ry for ikke at smage af øl, men det er ikke tilfældet med Energibajer fra Mikkeller. Hemmeligheden er en helt særlig gær, der gærer næsten uden at producere alkohol. Energibajer er brygget i samarbejde med eliteløbetræner og forfatter Claus Hechmann. Der er tale om en amerikansk wheat ale med en alkoholprocent på 0%. 33 cl.\n25 cl. 35,- 40 cl. 45,-\nRAMLÔSE VAND U/BRUS\n80 cl. 35,-\nRAMLÔSE VAND M/BRUS\nRAMLÔSE VAND M/CITRUS\n25 cl. 45,-\nSØBYGAARD ÆBLE- SOLBÆRSAFT\nMANDAG – FREDAG: KL. 11 – 22.00\nLØRDAG – SØNDAG: KL. 11 – 22.00